Stap in regte Rigting | Netwerk24
Stap in regte Rigting
Deur Stephan Joubert 01 Junie 2021 05:07
"Alles val!" sê die vrou hard en driftig. Almal kyk op. 'n Jong man stap gou nader om te help, maar is verleë, want hy kry niks wat geval het nie. "Die land val, diens val, alles …" sê sy weer en stap uit. Op baie plekke val dinge. Maar baie mense tel ongesiens die vallende stukke op. Onlangs beleef ek presies dít in 'n gesprek met 'n senior polisiebeampte in Kaapstad. Sy vertel dit is haar roeping as gelowige om daar 'n verskil te maak. Dinge is moeilik, sê sy.
Sy weet nie hoe lank hulle nog die fort sal kan hou nie. Ek sê toe vir haar sy staan minstens in die pad van moeilikheid. Dit is wat van ons gevra word. Wanneer ons hier en nou doen wat reg is, vind belangrike skuiwe plaas in die regte Rigting. Wanneer ons nader hardloop om dit wat geval het, reg te maak, word dinge beter.t